भारत रत्न दिवंगत वाजपेयी को याद करते हुए राज्यपाल द्रौपदी मुर्मू ने कहा कि वाजपेयी जैसे व्यक्तित्व को केवल शब्द से श्रंद्धाजलि देने के लिए उनके पास शब्द ही नहीं है. उनका चरित्र ही ऐसा था कि जिसे शब्दों से वर्णन नहीं किया जा सकता. उन्होंने कहा कि वाजपेयी जी के विचारों को देखते हुए ही वह पब्लिक लाइफ में आयी थी. उनके जीवन का केवल एक ही उद्देश्य था कि कैसे देश को जोड़ा जाय. अपने पूरे जीवनकाल में उन्होंने गांव को शहर से, पंचायत को ब्लॉक से, ब्लॉक को जिले, व्यक्ति को व्यक्ति को ही जोड़ने का काम किया. प्रधानमंत्री बनने के बाद हर वक्त दिवंगत प्रधानमंत्री वाजपेयी देश के पिछड़े हुए लोग (आदिवासी, दलित सहित पिछड़े समाज) के हित के लिए काम किया. सबसे बड़ी बात यह है कि वर्तमान झारखंड राज्य का निर्माण उन्होंने इसी आदिवासी समाज के हित के लिए ही किया था.